“อนุทิน” เตรียมเสนอยกเลิกวีซ่าหน้าด่าน นทท.จีนชั่วคราว สกัดไวรัสโคโรนา!
"อนุทิน" เตรียมเสนอยกเลิกวีซ่าหน้าด่าน นทท.จีนชั่วคราว สกัดไวรัสโคโรนา!
"อนุทิน" เตรียมเสนอยกเลิกวีซ่าหน้าด่าน นทท.จีนชั่วคราว สกัดไวรัสโคโรนา!
30 ม.ค. 2563

นายอนุทิน ชาญวีรกุล รองนายกรัฐมนตรี และ รมว.สาธารณสุข เปิดเผยว่า ในวันพรุ่งนี้ (31 ม.ค.) จะมีการประชุมคณะกรรมการอุบัติใหม่ ซึ่งตนเองในฐานะประธานการประชุมจะเสนอให้พิจารณามาตรการยกเลิก Visa on Arrival (VoA) นักท่องเที่ยวจีนชั่วคราวเพื่อสกัดการแพร่ระบาดไวรัสโคโรนา เพื่อดูแลสถานการณ์ให้ดีที่สุดและให้นักท่องเที่ยวจีนมาไทยให้น้อยที่สุด
“สำหรับนักท่องเที่ยวจีนที่ขอ VOA ล่วงหน้ามาแล้วก่อนหน้านี้ ก็อาจจะจะต้องให้มีใบรับรองจากแพทย์แนบมาด้วยว่าไม่ใช่ผู้ป่วยหรือมีอาการมีเข้าข่ายความเสี่ยง ซึ่งมาตรการดังกล่าวอาจะเสนอรัฐบาลต่อไป” นายอนุทิน กล่าว
ทั้งนี้มาตรการดังกล่าวเพื่อให้คนไทยเกิดความสบายใจ ซึ่งรัฐบาลคำนึงถึงความปลอดภัยและสุขภาพคนไทยเป็นหลัก